જાંબુસરના નિવાસી અને કવ્વાલ ઈમરાન મિરાસીએ જણાવ્યું કે, “અમે ઘણી મસ્જિદો અને ધાર્મિક કાર્યક્રમોમાં પરફોર્મન્સ આપ્યું છે પરંતુ આ પહેલીવાર અમે મંદિરમાં કવ્વાલી કરી. શ્રાવણના પવિત્ર માસમાં અમને મંદિરમાં કવ્વાલી કરવા માટે આમંત્રણ મળ્યું તો અમને આશ્ચર્ય થયું. કોમી એખલાસના પ્રતિક રૂપે અમે તરત જ આમંત્રણ સ્વીકારી લીધું. કવ્વાલી હોય કે મંત્રો ભક્તિભાવ સાથે ગાઈએ તો ભગવાન સુધી પહોંચે જ છે.”